बिहारशरीफ (बिहार). रेल यात्रियों को अब जेनरल टिकट कटाने के लिए कतार में लगने की समस्या से जल्द ही छुटकारा मिलेगा। साथ ही टिकट कटाने के लिए स्टेशन के टिकट काउंटरों पर ट्रेन आने से एक घंटे पहले पहुंचने या फिर टिकट कटाने के लिए लाइन में धक्के खाने की भी जरूरत नहीं होगी। बहुत जल्द रेलवे रेल यात्रियों की सुविधा के लिए एक नया एप लेकर आ रही है। इस एप के जरिये रेलयात्री अपने मोबाइल से ही जनरल टिकट बुक कर सकेंगे। सब कुछ ठीक-ठाक रहा तो यह नयी व्यवस्था अगले दो से तीन महीने में शुरू हो जाएगी।